Document ID: /roh_data/filtered/fineweb-2-filterrobots_roh.jsonl.gz/1307

Chantun - Stagiun da plazzals sin las vias cumenza
Sin las vias en il chantun Grischun cumenza suenter ils firads da Pasca il temp dals plazzals. Sco la chanzlia chantunala communitgescha vegn quai a dar il 2017 en tut 86 plazzals sin vias principalas e 112 plazzals sin las vias da colliaziun.
Ultra da quai svanescha sin ils plazzals la glisch verda. Empè da la midada cotschen-mellen-verd, vegn a partir dad uss midà da cotschen sin mellen che sbrinzla. Quai saja per optimar la segirezza e la circulaziun dal traffic tras ils plazzals, scriva la chanzlia chantunala. Tar 93 plazzals vegn il traffic reglà cun amplas da signal.